ФОНДАЦИЯ „Х&Д ДЖЕНДЪР ПЕРСПЕКТИВИ“ ОБЯВЯВА КОНКУРС ЗА ДЕТСКА РИСУНКА НА ТЕМА: „Детство без насилие“

**Регламент:**

Конкурсът за детска рисунка цели да се насочи общественото внимание към децата и тяхната представа за живот без насилие и щастие в семейството им, а участниците и най-вече победителите в конкурса да видят  реализацията на своите творби!

Всички участници ни даряват и изпращат ДОБРОВОЛНО творбите си. Рисунките ще бъдат публикувани на фейсбук страницата на ФОНДАЦИЯ „Х&Д ДЖЕНДЪР ПЕРСПЕКТИВИ“ –[www.facebook.com/HDgender](https://www.facebook.com/HDgender)  с цел те да достигнат до възможно най-голяма публика. Дванадесет от получените рисунки ще бъдат избрани от жури, като 50% от оценката ще се формира на база броя на лайковете, която всяка от творбите е събрала във фейсбук. Тези 12 рисунки ще бъдат включени в календар за 2019г., който ще бъде разпространен сред ключови институции и организации борещи се срещу домашното насилие. Победителите ще получат награди за своя труд, както  и удовлетворението от участието в нашия конкурс!

**Конкурсът е насочен към всички ученици в България от първи до шести клас.**

**Размери:**

Рисунките трябва да са между 30 х 45 см; 40 х 55 см.

**Техника:**

Няма ограничения за техника и материали!

**Рисунките може да изпращате или да донесете лично на адресите на:**

**Гр. Димитровград, п.к. 6400, ул. „ Свети Климент Охридски“ №1, офис 1**

**Гр. Хасково, п.к. 6300, ул.“ Пирин“ №9**

**за Фондация „ Х&Д ДЖЕНДЪР ПЕРСПЕКТИВИ“**

**Телефон за контакти: 0879/ 130 158**

**На гърба на всяка рисунка или в плик към нея, моля посочете:**

**Трите имена на автора, години, клас, име на творбата,** **e-mail и телефон за връзка!**

**Няма да се приемат рисунки без попълнена регистрационна форма!**

**Кроен срок на подаване на рисунките до 09.09.2018г.**

**От 10.09.2018г. до 25.09.2018г. рисунките ще бъдат на разположение на фейсбук страницата на фондацията**[**www.facebook.com/HDgender**](http://www.facebook.com/HDgender)**и ще се събират лайкове.**

**На 26.09.2018г. тричленно жури ще оцени творбите, като половината от оценката ще се формира на база събраните харесвания във фейсбук.**

**Оценяването на творбите е в ТРИ възрастови групи!**

* Първи и втори клас;
* Трети и четвърти клас;
* Пети и шести клас.

**Награди:**

За всяка възрастова група има първо, второ и трето място. Победителите в конкурса ще получат грамоти и предметни награди.

Разходите, за изпращане на вашите рисунки при нас, са за сметка на участниците. Може да ги донесете и лично в някои от офисите ни в гр. Хасково и гр. Димитровград. Разходите за изпращане на грамотите и предметните награди са за наша сметка.

[Регистрационна форма](../Регистрационна%20форма%202018.docx)за конкурс за детска рисунка на тема: **„Детство без насилие“  
може да свалите от www.hdgender.eu**